**MEDICAMENTE CARE INFLUENŢEAZĂ FUNCŢIILE ORGANELOR SISTEMULUI DIGESTIV (partea I)**

**A. Actualitatea.** Patologiile aparatului digestiv se întâlnesc destul de frecvent în practica medicală. Terapia medicamentoasă a acestora necesită utilizarea unei game variate de grupe de medicamente și cunoștințe vaste pentru selectarea rațională.

**B. Scopul instruirii.** Familiarizarea studenţilor cu grupele de medicamente, care influenţează funcţiile tubului digestiv şi cu principiile de selectare corectă a medicamentelor în patologiile respective.

**C. Scopuri didactice**

a) Studentul trebuie **să cunoască:** clasificarea, mecanismul acţiunii, efectele, indicaţiile, contraindicaţiile și reacţiile adverse ale preparatelor cu influență asupra tubului digestiv.

b) Studentul trebuie **să** **poată:** prescrie medicamentele cu influenţă asupra funcţiilor tubului digestiv și să le selecteze în patologia concretă.

**D. Nivelul iniţial de cunoştinţe necesar pentru integrarea in­terdisciplinară**

**Histologie.** Caracteristica morfologică şi funcţională a diferitelor regiuni ale aparatului digestiv. Principiile generale ale structurii tubului digestiv: mucoasa, submucoasa, stratul muscular, seroasa. Caracteristica generală a mucoasei, structura ei. Particularităţile mucoasei în diferite regiuni ale tubului digestiv. Pancreasul. Caracteristica morfofuncţională. Structura pancreasului exocrin şi endocrin, vascularizarea şi inervaţia.

**Fiziologie.** Importanţa digestiei pentru organism. Bazele fiziologice ale foamei, apetitului şi saţietăţii. Digestia în cavitatea bucală. Compoziţia şi proprietăţile salivei, enzimele ei. Digestia gastrică. Compoziţia şi proprietăţile sucului gastric, importanţa lui. Enzimele sucului gastric şi acţiunea lor. Mecanismul secreţii gastrice, reglarea ei. Fazele secreţiei sucului gastric. Influenţa factorilor umorali asupra glandelor stomacale. Enterogastrina, enterogastrona. Digestia duodenală. Rolul duodenului în digestie. Compoziţia şi proprietăţile sucului pancreatic, acţiunea lui asupra proteinelor, glucidelor, lipidelor, acizilor nucleici. Enterokinaza.

**Biochimie.** Substanţele nutritive de bază. Digerarea glucidelor, proteinelor, lipidelor. Absorbţia. Putrefacţia în intestin. Mecanismele biochimice de reglare a digestiei. Alimentaţia parenterală.

**Fiziopatologie.** Insuficienţa digestivă, cauzele ei. Tulburările apetitului, digestiei stomacale (secreţiei, motilităţii, absorbţiei şi excreţiei). Dereglarea funcţiei digestive în duoden din cauza insuficienţei sucului pancreatic şi bilei.

**E. Întrebări pentru autoinstruire**

1. Clasificarea medicamentelor cu influenţă asupra funcţiilor tubului digestiv.

2. Medicamentele orexigene. Clasificarea. Mecanismul acţiunii. Indicaţii.

3. Medicamentele anorexigene. Clasificarea. Mecanismul acţiunii. Indicaţiile. Contraindicaţii. Reacţii adverse.

4. Medicamentele ce stimulează secreţia de suc gastric. Clasificarea. Caracteristica comparativă a sucului gastric, pepsinei, acidinpepsinei, abominei, panzinormului, festalului, orazei, mexazei.

5. Preparatele de substituție în hipofuncția pancreasului. Clasificarea, mecanismul de acțiune, efectele, indicațiile și reacțiile adverse.

6. Medicamentele care inhibă secreţia gastrică. Clasificarea.

7. Caracteristica comparativă a acţiunii M-colinoblocantelor şi H2-histaminoblocantelor în hipersecreţia gastrică.

8. Caracteristica medicamentelor cu acţiune antigastrinică, inhibitorilor pompei protonice, analogilor prostaglandinelor şi derivaţilor lor sintetici.

9. Antiacidele. Clasificarea, mecanismul de acțiune, efectele, indicațiile și reacțiile adverse.

10. Gastroduodenoprotectoarele şi citoprotectoarele. Clasificarea, mecanismul de acțiune, efectele și indicațiile sucralfatului, preparatelor de bismut, prostaglandinelor, medicamentelor de origine vegetală, medicamentelor sintetice, vitaminelor și anabolizantelor.

11. Clasificarea medicamentelor antiulceroase.

12. Medicamentele ce inhibă funcţia excretoare a pancreasului. Caracteristica.

**F. Lucru de sine stătător** (se realizează în scris în procesul pregătirii)

**1) Caracteristica succintă a medicamentelor obligatorii**

**Pe verticală:** Denumirea medicamentului. 1. Ciproheptadină. 2.Amfepramon. 3. Ranitidină. 4. Famotidină. 5. Almagel. 6. Hidroxid de magneziu. 7. Omeprazol. 8. Sucralfat. 9. Subcitrat de bismut coloidal. 10. Regesan. 11. Panzinorm. 12. Pancreatină. 13. Creon. 14. Aprotinină.

***Medicamentele cu acțiune referitoare la temă, să fie revăzute în compartimentele anterioare:*** 1. Atropină sulfat. 2. Pirenzepină.

**Pe orizontală:** 1. Forma medicamentoasă. 2. Modul de admi­nistrare. 3. Dozele (maximă pentru o priză şi pentru 24 de ore, tera­peutică). 4. Mecanismul de acţiune. 5. Indicaţiile. 6. Contraindicaţiile. 7. Reacţiile adverse.

**2) Exerciţii de receptură medicală**

**Să se prescrie** următoarele medicamente în toate formele medicamentoase:

1. Ciproheptadină. 2. Amfepramon. 3. Atropină sulfat. 4. Pirenzepină. 5. Ranitidină. 6. Famotidină. 7. Almagel. 8. Hidroxid de magneziu. 9. Omeprazol. 10. Sucralfat. 11. Subcitrat de bismut coloidal. 12. Regesan. 13. Panzinorm. 14. Pancreatină. 15. Creon. 16. Aprotinină.

**Medicamente utilizate în (pentru):** anorexie, obezitatea alimentară, hipotrofii la copii, gastrită hipoacidă, esofagita de reflux (boala de reflux esofagian), sindromul Zollinger-Elison, ulcer duodenal, pancreatita acută, pancreatita cronică, gastroprotectoare în ulcer gastric, antisecretoare în ulcer duodenal.

**3) Teste.** Îndrumar pentru lucrări de laborator la farmacologie. Chişinău 2016, pag. 205-212.

**4) Caz clinic.** Îndrumar pentru lucrări de laborator la farmacologie. Chişinău 2016, pag.213.

**5) Situaţii virtuale.** Îndrumar pentru lucrări de laborator la farmacologie. Chişinău 2016, pag.214-217.

**6) Film didactic experimental şi virtual** (în timpul seminarului: protocol, concluzii)

**7) Tabele** (recapitularea cunoştinţelor)

*Tabelul 1*

**Caracteristica comparativă a H2 – histaminoblocantelor**

|  |  |  |  |  |
| --- | --- | --- | --- | --- |
| Preparatele | Durata acţiunii (ore) | Doza medie terapeutică (mg) | Blocarea enzimelor  microsomale (+/-) | Blocarea receptorilor androgenici (+/-) |
| Cimetidină |  |  |  |  |
| Ranitidină |  |  |  |  |
| Famotidină |  |  |  |  |
| Nizatidină |  |  |  |  |

*Tabelul 2*

**Caracteristica comparativă a preparatelor gastroprotectoare**

|  |  |  |  |  |
| --- | --- | --- | --- | --- |
| Efectele farmacologice | | Sucralfat | Subcitrat de bismut coloidal | Misoprostol |
| Acțiune gastroduodeno  protectoare | Protecție mecanică a mucoasei gastrice |  |  |  |
| Creșterea rezistenței mucoasei gastrice la factorii nocivi |  |  |  |
| Efecte adiționale | Influența asupra secreției HCl |  |  |  |
| Acțiune antibacteriană față de *Helicobacter pylori* |  |  |  |

Notă: prezența efectului notați cu semnul „+”

**8) Problemă**

Pacientul X, de 61 de ani, a fost internat cu următoarele acuze: pirozis, greață, durere în regiunea epigastrică, care au apărut la 1,5 ore după masă, dureri frecvente „de noapte”. Din anamneză: aproximativ 15 ani suferă de ulcer gastric cu exacerbări frecvente. În studiul probelor de biopsie ale mucoasei gastrice, a fost detectat *Helicobacter pylori.*

***Numiți schemele posibile de tratament și argumentați-le.***